
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Αγίου Νικολάου Παραλίας Διστόμου Ν. Βοιω¬ 
τίας. 1 

Κήρυξη αναδασωτέας έκτασης 4.390 στρεμμάτων, στη θέση Λε- 

μπεστιανά Δήμου Φιλιατρών Ν. Μεσσηνίας. 2 

Κήρυξη αναδασωτέας έκτασης 1,140 στρεμμάτων, στη θέση Βόϊ- 
βοντα Δήμου Γαργαλιάνων Ν. Μεσσηνίας. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ, 5262 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση Αγίου Νικολάου Παραλίας Διστόμου Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του κεφαλαίου Β’ 
της 0.208/181/26.4.1982 (ΦΕΚ 214/26.4.1982 Τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 5.10.87 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Αγίου Νικολάου της 
παραλίας Διστόμου Ν. Βοιωτίας και το από Ιουνίου 1986 με κλίμακα 
1:500 τοπογραφικό διάγραμμα του πολιτικού μηχανικού Βασιλείου 
Παπαβασιλείου που θεωρήθηκε την 27.9.1987 από τη Διεύθυνση Τε¬ 
χνικών Υπηρεσιών της Νομαρχίας Βοιωτίας από τον Δ/ντή Νικόλαο 
Τυπάλδο και συνοδεύει την έκθεση της προαναφερόμενης Επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 544/1/88 Αρ. Σ. 2/4.1.1988 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 


διανομαρχιακού επιπέδου, αποφασίζουμε: 

1. Επικυρώνουμε την από 5.10.1987 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Ιούνιο 1986 τοπογραφικό διάγραμμα, που την συνο¬ 
δεύει, το οποίο συντάχθηκε από τον Παπαβασιλείου Βασίλειο μηχανικό, 
με κλίμακα 1:500 και θεωρήθηκε την 27.9.1987 από τη Διεύθυνση 
Τεχνικών Υπηρεσιών της Νομαρχίας Βοιωτίας επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, στη 
θέση Άγιος Νικόλαος της παραλίας Διστόμου Ν. Βοιωτίας και με κί¬ 
τρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Λιβαδειά, 22 Απριλίου 1988 
Ο Νομάρχης 
ΘΩΜΑΣ ΜΕΤΑΞΑΣ 


ΤΕΧΝΙΚΗ ΕΚΘΕΣΗ 

ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 
ΣΤΗΝ ΠΕΡΙΟΧΗ ΑΓ. ΝΙΚΟΛΑΟΥ ΔΙΣΤΟΜΟΥ 
Ν. ΒΟΙΩΤΙΑΣ 

(άρθρο 74 Π.Δ. 636/77) 

Στην Λιβαδειά σήμερα στις 5 Οκτωβρίου 1987 οι υπογράφο- 
ντες: 

1. Χουλιάρας Ευάγ. Οικονομικός Έφορος Λιβαδειάς. 

2. Τυπάλδος Νικολ. Πολ. Μηχ/κός Δ/ντής ΔΤΥΝΒ Βοιωτίας ως 
μέλος. 

3. Σινογεώργος Ανδρέας, Λιμενάρχης Αντίκυρας ως μέλος, 
αποτελούντες την Επιτροπή καθορισμού των ορίων αιγιαλού και παρα¬ 
λίας βάσει του άρθρου 74 του Π.Δ. 636/77 συγκληθείσα με εντολή του 
Προέδρου αυτής, μεταβήκαμε επί τόπου στην προαναφερομένη περιοχή. 

Έχοντας υπόψη: 

1. Τις διατάξεις του Α.Ν. 2344/40 όπως αυτός τροποποιήθηκε και 
τη σχετική προς αυτόν Δικαστηριακή και Διοικητική Νομολογία. 

2. Το υπ’ αριθ. Ν. 505/253 Πολ. 69/30.3.84 έγγραφο του Υπουρ¬ 
γού Οικονομικών, Δ/νση Δημοσίων Κτημάτων. 

3. Το τοπογραφικό διάγραμμα (οριζοντιογραφικό και υψομετρικό) 
που συντάχθηκε από τον Πολ/κό Μηχ/κό Βασίλειο Παπαβασιλείου, 
ελέχθηκε από τον Πολ/κό Μηχ/ο Παν. Φιλοσοφόπουλο ΔΤΥΝ Βοιω¬ 
τίας και θεωρήθηκε από τον Δ/ντη Τ.Υ.Ν. Βοιωτίας στις 27 Σεπτεμ¬ 
βρίου 1987 προκειμένου να γίνει ο καθορισμός των ορίων Αιγιαλού και 
Παραλίας στην περιοχή Αγίου Νικολάου Διστόμου Ν. Βοιωτίας. 

4. Την υπ’ αριθμ. 12379/π.ε./10 Ιαν. 1980 απόφαση Νομαρχίας 
Βοιωτίας με την οποία καθορίσθηκαν τα όρια του Αιγιαλού και της Πα¬ 
ραλίας βορείους και παραπλεύρως της εξεταζομένης περιοχής. 

5. Την αντίληψη που σχηματίσθηκε από την επιτόπια μετάβαση σχε¬ 
τικά με το πλάτος της βρεχομένης ξηράς και τα λοιπά συναφή στοιχεία 
δηλαδή. 

α. Πρόκειται για μη κατοικημένη περιοχή που βρίσκεται σε επικλινές 
έδαφος με κλίση 20%-30% στην βορειοανατολική πλευρά του Θαλασ¬ 
σίου κόλπου της Αντίκυρας. 

β. Ο πυθμένας της θάλασσας έχει κλίση 20% περίπου. 

γ. Στην ακτή έχει κατασκευασθεί αλιευτικό καταφύγιο όπως φαίνεται 
στο διάγραμμα το οποίο έχει κατάλληλο φωτισμό και σήμανση και δεν 
εμποδίζει την ναυσιπλοΐα. 

δ. Στον θαλάσσιο χώρο δεν υπάρχουν ξέρες ή ύφαλοι και σε απόσταση 
50μ. από την ακτή το μέγιστο βάθος του νερού είναι περίπου ΙΟμ. 

6. Ότι, ο αιγιαλός λόγω της φύσεως της συνεχιζομένης ξηράς δεν 
μπορεί να εξυπηρετήσει το σκοπό που αναφέρεται στην παρ. 1 του άρ¬ 
θρου 7 του Α.Ν. 2344/40, απαιτείται καθορισμός ζώνης παραλίας. 

7. Ότι, εφ’ όσον δεν υπάρχουν ιδιοκτησιακά προβλήματα, η ζώνη 
της παραλίας μπορεί να είναι πλάτος πέρα των ΙΟμ. με την προοπτική 
καλύτερης εξυπηρέτησης μελλοντικής κοινοχρήστου λιμενικών εγκ/ 
σεων. 


Η Επιτροπή αποφασίζει: 

Καθορίζει επί του παραπάνω τοπογραφικού διαγράμματος: 

α. Την οριογραμμή του αιγιαλού με Ερυθρά συνεχή πολυγωνική 
γραμμή 1, 2, 3, 4, 5, 6, 7, της οποίας οι κορυφές εξασφαλίζονται από 
παρακείμενα σταθερά σημεία όπως φαίνεται από τον πίνακα εξασφάλι¬ 
σης των ορίων που είναι στο ίδιο τοπογραφικό διάγραμμα. 

β. Την οριογραμμή της παραλίας με κίτρινη συνεχή πολυγωνική 
γραμμή Ια, 2α, 3α, 4α, 5α, 6α, 7α της οποίας οι κορυφές εξασφαλίζο¬ 
νται από παρακείμενα σταθερά σημεία, όπως φαίνονται στον πίνακα 
εξασφαλίαεως που είναι επάνω στο τοπογραφικό. 

Λιβαδειά, 5 Οκτωβρίου 1987 
Ο Πρόεδρος 

ΕΥΑΓΓΕΛΟΣ ΧΟΥΛΙΑΡΑΣ 
ψ Τα Μέλη 

Α. ΝΙΚΟΛΑΟΣ ΤΥΠΑΛΔΟΣ Β. ΑΝΔΡΕΑΣ ΣΙΝΟΓΕΩΡΓΟΣ 

Αριθ. 400 (2) 

Κήρυξη αναδασωτέας έκτασης 4.390 στρεμμάτων, στη θέση Λεμπε- 
στιανά Δήμου Φιλιατρών Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις Δ/γές του Υπουργείου Γεωργίας: α) 160417/1180/8.7.80 
β) 182447/3049/24.9.80. 

5. Την 457/18.2.1988 πρόταση του Δασαρχείου Κυπαρισσίας περί 
κηρϋξεως αναδασωτέας, της αναφερομένης στο θέμα έκτασης, αποφα¬ 
σίζουμε: 

Κηρύσσουμε αναδασωτέα, με σκοπό την προστασία για την επαναδη- 
μιουργία της δασικής βλάστησης που καταστράφηκε από παράνομη εκ- 


χέρσωση από 1 - 31.3.1986 την δημόσια δασική έκταση, εμβαδού 
τεσσάρων στρεμμάτων και τριακοσίων ενενήντα τετρ. μέτρων που βρί¬ 
σκεται στη θέση Λεμπεστιανά Δήμου Φιλιατρών Ν. Μεσσηνίας προσδιο¬ 
ρίζεται από τα στοιχεία ΑΒΓ ΔΕΖΗΘΙΚΛΜΑ και έχει όρια: 

Ανατολικά: Αγρός Ξενοφώντα Παναγιωτόπουλου. 

Δυτικά: Δρόμος. 

Βόρεια: Δημόσια δασική έκταση παρανόμως εκχερσωθείσα από τους 
Σπυρ. Κοσιώρη και Αναστ. Γεωργόπουλο. 

Νότια: Δημόσια δασική έκταση. 

Όπως φαίνεται στη συνημμένο διάγραμμα που αποτελεί αναπόσπα¬ 
στο μέρος της απόφασης αυτής. Προβλέπεται φυσική αναγέννηση της 
δασικής βλάστησης που καταστράφηκε. 

Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από της κοινοποιήσεώς της (Διάταξη για δημοσίευση στο 
ΦΕΚ άρθρο 41 Ν. 998/79). 

Καλαμάτα, 11 Μαρτίου 1988 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 

Λριθ. 401 (3) 

Κήρυξη αναδασωτέας έκτασης 1,140 στρεμμάτων, στη θέση Βόϊβοντα 
Δήμου Γαργαλιάνων Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις Δ/γές του Υπουργείου Γεωργίας: α) 160417/1180/8.7.80 
β) 182447/3049/24.9.80. 

5. Την 460/18.2.1988 πρόταση του Δασαρχείου Κυπαρισσίας περί 
κηρύξεως αναδασωτέας, της αναφερομένης στο θέμα έκτασης, αποφα¬ 
σίζουμε: 

Κηρύσσουμε αναδασωτέα, με σκοπό την προστασία για την επαναδη- 
μιουργία της δασικής βλάστησης που καταστράφηκε από παράνομη εκ- 


χέρσωση από 1.3.1980 μέχρι 31.1.1987 την δημόσια δασική έκταση, 
εμβαδού ενός στρέμματος και εκατόν σαράντα τετρ. μέτρων που βρίσκε¬ 
ται στη θέση Βόϊβοντα Δήμου Γαργαλιάνων Ν. Μεσσηνίας προσδιορίζε¬ 
ται από τα στοιχεία ΑΒΓ ΔΕΖΗΘΙΚΛΜΑ και έχει όρια: 

Ανατολικά: Αγροτική έκταση Παναγιώτη Αθαν. Σαμέτη. 

Δυτικά: Λωρίδα δημόσιας δασικής έκτασης πέραν της οποίας δρό¬ 
μος. 

Βόρεια: Δημόσια δασική έκταση. 

Νότια: Δρόμος πέραν του οποίου δημόσια δασική έκταση. 

Όπως φαίνεται στη συνημμένο διάγραμμα που αποτελεί αναπόσπα¬ 
στο μέρος της απόφασης αυτής. Προβλέπεται φυσική αναγέννηση της 
δασικής βλάστησης που καταστράφηκε. 

Η απόφαση αυτή να δημοσιευθεί στην Εφημερίδα της Κυβερνήσωες 
και ισχύει από της κοινοποιήσεώς της (Διάταξη για δημοσίευση στο 
ΦΕΚ άρθρο 41 Ν. 998/79). 

Καλαμάτα, 11 Μαρτίου 1988 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





